**Age of Empires** je názov série historicky-zameraných počitačových hier, ktorej autorom je spoločnosť Ensemble Studios a doposiaľ vydávaná firmou Microsoft. K tejto sérii patria aj hry *Age of Mythology* a *Age of Mythology: The Titans*. Prvým vydaným titulom z tejto série bola hra *Age of Empires*, ktorá vyšla v roku 1997. Od tohto času vyšlo celkovo sedem pokračovaní a tri dodatky. Ide o real-time strategické hry orientované do histórie. Dá sa hrať v dvoch základných formách: náhodná mapa a kampaň.

Jednotlivé časti obsahujú rôzne realistické historické udalosti. Pôvodná hra sa orientuje na dejiny v Európe a v Malej Ázii na obdobie od doby kamennej až do antiky, jedna z hier bola orientovaná na formovanie a expanziu Rímskej ríše. Ďalšie dve hry sú zamerané na historické udalosti v Európe, stredovek a Španielskej kolonizácie Mexika. Ďalšie tri hry boli orientované na raný novovek, keď Európa kolonizovala Ameriku a viaceré ázijské národy vzrastali. Dodatok *Age of Mythology* z roku 2002 bol orientovaný rovnako na rovnakú dobu ako *Age of Empires* ale zameraná na grécku, egyptskú a severskú mytológiu.

Séria dosiahla veľký komerčný úspech, bolo predaných približne 15 miliónov kusov. Vďaka popularite a kvalite série dosiahla spoločnosť Ensemble Studios silnú reputáciu na trhu s real-time stratégiami. Ensemble spolupracovali s Big Huge Games na hre *Age of Empires III: The Asian Dynasties*. Za úspechom série podľa kritikov je kombinácia historických tém a fair play, hráči s umelou inteligenciou bojujú s používaným oveľa menej cheatov ako v ostatných real-time konkurenčných hrách.

Spoločné herné prvky
--------------------

Séria *Age of Empires* sa zaraďuje medzi real-time stragetický žáner hier, s výnimkou ťahovej stratégie *Age of Empires: The Age of Kings* na Nintendo DS. V sérií sa objavujú dve opakujúce sa herné variácie a to: náhodná mapa a kampaň. Náhodnú mapu označuje dizajnér série Greg Street ako "značku" série. V tejto variácií si hráč vyberá civilizáciu a náhodne vyberá mapu. Tento herný mód je tzv. "death match", kde hráč začína s veľkým množstvom surovín a bojuje so súpermi až pokiaľ nezostane jediný hráč na mape. Kampaň je mód, ktorý obsahuje sériu pokračujúcich udalostí v špecifickom príbehu. Pôvodné časti obsahovali viacero kampaní, *Age of Mythology* bola ale výnimkou, keďže obsahuje len jednu kampaň. Hry v tejto sérii ponúkajú hry v režime multiplayer a to cez LAN alebo modem. V hrách *Age of Empires, The Age of Kings* a ich dodatkoch bola možnosť hrať cez Microsoft Gaming Zone („Zónu"), táto možnosť bola ukončená 19. jún 2006. *Age of Mythology*, *Age of Empires III* zase ponúkli možnosť hrať hru online prostredníctvom Ensemble Studios Online (ESO), systému podobnému „Zóne" a Battle.netu, ktorý ponúka Blizzard Entertainment.

Jednotlivé misie v kampaniach síce vychádzajú z realistických historických udalostí, ale neodzrkadlujú ich s úplnou presnosťou. Napríklad v hre za nemcov počas raného novoveku v *Age of Empires III* v skutočnosti prevládal protestantizmus, no kostoly sú v hre katolícke. V hre *The WarChiefs* sa dizajnový tím pokúšal zobraziť obyvateľov Severnej Ameriky tak presne ako to šlo a dokonca pri tvorbe hry asistovali odborní historici. V hrách *Age of Empires* sa objavujú historické osobnosti a jednotky, ktoré sú relatívne známe, ale aj tiež viacero "zvláštnych alebo exotických vojenských jednotiek" aby bola hra zaujímavejšia. Kvôli sporadickej vierohodnosti série k historickým udalostiam sa vzniesla kritika, kritici hlavne zdôrazňujú poňatie nehistorických bitiek akými sa v hre objavujú "Japonci proti Vikingom, Frankovia proti Peržanom, Briti proti Číňanom", medzi ktorými v skutočnosti nebola žiadna bitka.

Hry
---

Diely sa zameriavajú na rôzne udalosti v histórií. Priebeh prvého dielu *Age of Empires* je orientovaný na obdobie začínajúce dobou kamennou a končiace antikou v Európe a Malej Ázii. Jej datadisk *The Rise of Rome* prebieha v časoch expanzie Rímskej ríše. Druhý diel, *The Age of Kings* a jej alternatíva na Nintendo DS sú zamerané na stredovek v Európe a Malej Ázii. Datadisk k nej *The Conquerors* je zameraný na rovnaké obdobie, no je obohatený scenáre, ktoré sa týkajú Španielskej kolonizácie Mexika. Tretie pokračovanie *Age of Empires III* spolu s datadiskom *The WarChiefs* sa nachádzajú v čase európskej kolonizácie Ameriky, jej druhý datadisk *The Asian Dynasties* dopĺňa hru o scenáre v Ázii. Alternatívna hra *Age of Mythology* je tiež zameraná na obdobie antiky, no týka sa skôr mytológie ako dejín.

### Hlavná séria

*Bližšie informácie v článkoch: Age of Empires, Age of Empires: The Rise of Rome, Age of Empires II: The Age of Kings, Age of Empires II: The Conquerors, Age of Empires II: The Forgotten, Age of Empires III, Age of Empires III: The WarChiefs a Age of Empires III: The Asian Dynasties*
*Age of Empires*, vydaná 26. októbra 1997 bola prvou časťou zo série a zároveň aj prvou veľkou hrou Ensemble Studios. Bola to jedna z prvých hier, ktorá realisticky zobrazuje históriu, pričom používala herný engine Genie. GameSpot opísal túto hru ako mix hier *Civilization* a *Warcraft*. Hra poskytovala hráčom možnosť hrať za jednu z 12 civilizácii a rozvíjať ju od doby kamennej až do dobe železnej. Rozširujúci datadisk *The Rise of Rome*, ktorý vydal Microsoft 31. októbra 1998 pridal do hry nové možnosti akými bola aj možnosť hrať za starovekých Rimanov. Hoci hry obsahovali niektoré programátorské chyby, opravili ich neskôr vydané patche.

Reakcia verejnosti na *Age of Empires* bola vo všeobecnosti priaznivá aj napriek niektorým negatívnym recenziám. GameSpot kritizoval zmätený dizajn, *Computer and Video Games* ocenil aj aspekt multi-player hry. Hra získala ocenenie akadémie Academy of Interactive Arts & Sciences "Najlepšia počítačová stretégia" roka 1998. Aj ďalšie roky ostala hra populárna, do roku 2000 bolo predaných 3 milióny kópii. *The Rise of Rome* nebola tak populárna, v roku 2000 bolo predaných milión kusov a zo súhrnu recenzií Game Rankings získala len 80%.

*Age of Empires II: The Age of Kings* vydaná 30. septembra 1999 používala tiež herný engine Genie a mala podobné herné prvky.

Prehľad hlavných dielov série
-----------------------------

|  |  |  |
| --- | --- | --- |
| **Rok Vydania** | **Názov** | **Žáner** |
| 1997 | Age of Empires | Stratégia |
| 1997 | datadisk Age of Empires: The Rise of Rome | Stratégia |
| 1999 | Age of Empires II: The Age of Kings | Stratégia |
| 2000 | datadisk Age of Empires II: The Conquerors | Stratégia |
| 2002 | Age of Mythology | Stratégia |
| 2003 | datadisk Age of Mythology: The Titans | Stratégia |
| 2005 | Age of Empires III | Stratégia |
| 2006 | datadisk Age of Empires III: The War Chiefs | Stratégia |
| 2007 | datadisk Age of Empires III: The Asian Dynasties | Stratégia |
| 2011 | Age of Empires Online | Stratégia |
| 2013 | Age of Empires II: HD Edition | Stratégia |
| 2013 | datadisk Age of Empires II: HD Edition - The Forgotten | Stratégia |
| 2014 | Age of Mythology: Extended Edition | Stratégia |
| 2014 | Age of Empires: Castle Siege | Stratégia |
| 2015 | datadisk Age of Empires II: HD Edition - The African Kingdoms | Stratégia |
| 2016 | datadisk Age of Mythology: Tale of the Dragon | Stratégia |
| 2016 | datadisk Age of Empires II: HD Edition - Rise of the Rajas | Stratégia |
| 2018 | Age of Empires: Definitive Edition | Stratégia |
| 2019 | Age of Empires II: Definitive Edition | Stratégia |
| 2020 | Age of Empires III: Definitive Edition | Stratégia |
| 2021 | datadisk Age of Empires II: Definitive Edition - Lords of the West | Stratégia |
| 2021 | datadisk Age of Empires III: Definitive Edition - United States Civilization | Stratégia |
| 2021 | datadisk Age of Empires III: Definitive Edition - The African Royals | Stratégia |
| 2021 | datadisk Age of Empires II: Definitive Edition - Dawn of the Dukes | Stratégia |
| jeseň 2021 | Age of Empires IV | Stratégia |
| 2021 | datadisk Age of Empires III: Definitive Edition - Mexico Civilization | Stratégia |
| 2022 | datadisk Age of Empires II: Definitive Edition - Dynasties of India | Stratégia |
| 2022 | datadisk Age of Empires III: Definitive Edition - Knights of the Mediterranean | Stratégia |
| 2023 | datadisk Age of Empires II: Definitive Edition - Return of Rome | Stratégia |
|

Referencie
----------

1. ↑   *Dave Pottinger* [online]. Microsoft, [cit. 2008-06-19]. Dostupné online.
2. 1 2   *Age of Empires III Q&A* [online]. 3D Gamers, [cit. 2008-06-17]. Dostupné online. Archivované 2006-02-12 z originálu.
3. ↑   *Age of Empires II: The Conquerors, Attila the Hun Campaign* [online]. IGN, 2000-08-04, [cit. 2008-06-17]. Dostupné online. Archivované 2012-01-19 z originálu.
4. ↑   *Age of Mythology* [online]. Ensemble Studios, [cit. 2008-04-20]. Dostupné online.
5. ↑   *Beyond the Zone – MSN Games Looks to the Future* [online]. Microsoft Gaming Zone, [cit. 2008-06-24]. Dostupné online. Archivované 2008-02-28 z originálu.
6. ↑  Juan Castro. *Play Age of Mythology: The Titans for Cash* [online]. IGN, 2004-06-16, [cit. 2008-06-24]. Dostupné online. Archivované 2012-06-30 z originálu.
7. ↑   *Age of Empires III Guide (PC) - Cards* [online]. IGN, [cit. 2008-06-24]. Dostupné online.
8. 1 2 3  Allen 'Delsyn' Rausch. *Art & Design: The Alternate History of Age of Empires III* [online]. GameSpy, 2005-10-14, [cit. 2005-06-19]. Dostupné online.
9. ↑  Andrew Auseon. *A History Lesson* [online]. IGN, 2007-09-20, [cit. 2008-06-19]. Dostupné online. Archivované 2009-05-14 z originálu.
10. ↑  Chris Kirchgasler. *Age of Empires II: The Age of Kings preview* [online]. GameSpot, 2001-01-04, [cit. 2008-06-19]. Dostupné online.
11. ↑  Jeff Sengstack. *Age of Empires Preview: Microsoft takes a stab at the golden age of wargaming* [online]. GameSpot, 1997-02-14. Dostupné online.
12. ↑  Bruce Shelley. *Play Age of Empires - Study History in College* [online]. Ensemble Studios, 2007-04-09, [cit. 2008-06-23]. Dostupné online.
13. ↑  T. Liam McDonald. *Age of Empires Review* [online]. GameSpot, 1997-10-27, [cit. 2008-06-24]. Dostupné online.
14. ↑  James Holland. *Age of Empires* [online]. PC Gameworld, [cit. 2008-06-24]. Dostupné online.
15. ↑   *Age of Empires Downloads* [online]. Microsoft, [cit. 2008-06-24]. Dostupné online.
16. ↑   *Age of Empires (pc: 1997)* [online]. Metacritic, [cit. 2008-07-02]. Dostupné online. Archivované 2008-06-20 z originálu.
17. ↑   *Computer Strategy Game of the Year* [online]. Academy of Interactive Arts & Sciences, [cit. 2008-07-02]. Dostupné online. Archivované 2008-01-28 z originálu.
18. 1 2  Matt Pritchard. *Postmortem: Ensemble Studios’ Age of Empires II: The Age of Kings* [online]. Gamasutra, [cit. 2008-07-02]. Dostupné online.
19. ↑   *Age of Empires: The Rise of Rome* [online]. Game Rankings, [cit. 2008-07-02]. Dostupné online. Archivované 2008-07-25 z originálu.
20. ↑   *The Art of Empires* [online]. Gamasutra. Dostupné online.
21. ↑   *Age of Empires IV* [online]. Age of Empires, [cit. 2021-04-16]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Age of Empires na anglickej Wikipédii (číslo revízie nebolo určené).*

Externé odkazy
--------------

* Oficiálna stránka (po anglicky)
* Oficiálna stránka Forgotten Empires (po anglicky)